paragraph_text: Donald Glaser, punim imenom Donald Arthur Glaser (Cleveland, Ohio, 21. rujna 1926 - Berkeley, Kalifornija, 28. veljače 2013.), američki fizičar, neurobiolog i dobitnik Nobelove nagrade za fiziku 1960., za otkriće komore na mjehuriće koja se koristi za otkrivanje elementarnih čestica u nuklearnoj fizici i fizici elementarnih čestica.<ref> "Povijest fizike", Ivan Supek, 2011. Doktorirao 1950. na Kalifornijskom tehnološkom institutu (Caltech) u Pasadeni. Proučavao spektar kozmičkoga zračenja visoke energije. Od 1959. bio profesor fizike na Kalifornijskom sveučilištu u Berkeleyu, kada se usredotočio na proučavanje stranih elementarnih čestica (posebice K<sup>0</sup> mezona te Λ<sup>0</sup> i Σ<sup>0</sup> hiperona). Konstruirao je (1952.) komoru s mjehurićima koja je postala najznačajnijim detektorom subatomskih čestica. Za to mu je otkriće dodijeljena Nobelova nagrada za fiziku 1960. Od 1962. bavio se neurobiologijom.<ref>Glaser, Donald Arthur, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.